CELEX: 32004R1018
Language: el
Date: 2004-05-25 00:00:00
Title: Κανονισμός (ΕΚ) αριθ. 1018/2004 της Επιτροπής, της 25ης Μαΐου 2004, για τον καθορισμό των ποσοτήτων ακατέργαστου καπνού που μπορούν να μεταφερθούν προς μια άλλη ομάδα ποικιλιών στο πλαίσιο του κατωφλίου εγγύησης για τη συγκομιδή 2004 στη Γερμανία, στην Ισπανία, στη Γαλλία, στην Ελλάδα, στην Ιταλία και στην Πορτογαλία

26.5.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 187/5
            
         
      ΚΑΝΟΝΙΣΜΌΣ (ΕΚ) αριθ. 1018/2004 ΤΗΣ ΕΠΙΤΡΟΠΉΣ
   
   της 25ης Μαΐου 2004
   για τον καθορισμό των ποσοτήτων ακατέργαστου καπνού που μπορούν να μεταφερθούν προς μια άλλη ομάδα ποικιλιών στο πλαίσιο του κατωφλίου εγγύησης για τη συγκομιδή 2004 στη Γερμανία, στην Ισπανία, στη Γαλλία, στην Ελλάδα, στην Ιταλία και στην Πορτογαλία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, για την κοινή οργάνωση της αγοράς στον τομέα του ακατέργαστου καπνού (1), και ιδίως το άρθρο 9 παράγραφος 4,
   Εκτιμώντας τα ακόλουθα:
   
               (1)
            
            
               Το άρθρο 9 του κανονισμού (ΕΟΚ) αριθ. 2075/92 καθιέρωσε ένα καθεστώς ποσοστώσεων για τις διάφορες ομάδες ποικιλιών καπνού. Οι ατομικές ποσοστώσεις κατανεμήθηκαν μεταξύ των παραγωγών με βάση τα κατώφλια εγγύησης για τη συγκομιδή 2004 που καθορίστηκαν στο παράρτημα ΙΙ του κανονισμού (ΕΚ) αριθ. 546/2002 του Συμβουλίου, της 25ης Μαρτίου 2002, , για τον καθορισμό των πριμοδοτήσεων των κατωφλίων εγγύησης για τον καπνό σε φύλλα κατά ομάδα ποικιλιών, ανά κράτος μέλος και για τις συγκομιδές 2002, 2003 και 2004 καθώς και για την τροποποίηση του κανονισμού (ΕΟΚ) αριθ. 2075/92 (2). Το άρθρο 9 παράγραφος 4 του κανονισμού (ΕΟΚ) αριθ. 2075/92 επιτρέπει στην Επιτροπή να εξουσιοδοτήσει τα κράτη μέλη να μεταφέρουν ποσότητες του κατωφλίου εγγύησης μεταξύ ομάδων ποικιλιών με τον όρο ότι οι προβλεπόμενες μεταφορές μεταξύ ομάδων ποικιλιών δεν θα προκαλέσουν συμπληρωματική δαπάνη εις βάρος του ΕΓΤΠΕ και δεν θα συνεπάγονται αύξηση του συνολικού κατωφλίου εγγύησης κάθε κράτους μέλους.
            
         
               (2)
            
            
               Δεδομένου ότι πληρούται ο όρος αυτός, πρέπει να επιτραπεί η εν λόγω μεταφορά στα κράτη μέλη τα οποία το έχουν ζητήσει.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης καπνού,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για τη συγκομιδή 2004, τα κράτη μέλη εξουσιοδοτούνται να μεταφέρουν ποσότητες από μια ομάδα ποικιλιών προς μια άλλη, πριν από την ημερομηνία λήξεως για τη σύναψη των συμβάσεων καλλιέργειας που προβλέπεται στο άρθρο 10 παράγραφος 1 του κανονισμού (ΕΚ) αριθ. 2848/98 της Επιτροπής (3), όπως εμφαίνεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Μαΐου 2004.
      
         
            Για την Επιτροπή
         
         Franz FISCHLER
         
         
            Μέλος της Επιτροπής
         
      
   
   
      (1)  ΕΕ L 215 της 30.7.1992, σ. 70· κανονισμός όπως τροποποιήθηκε τελευταία από τον κανονισμό (ΕΚ) αριθ. 2319/2003 (ΕΕ L 345 της 31.12.2003, σ. 17).
   
      (2)  ΕΕ L 84 της 28.3.2002, σ. 4.
   
      (3)  ΕΕ L 358 της 31.12.1998, σ. 17.
   
      ΠΑΡΑΡΤΗΜΑ
      Ποσότητες του κατωφλίου εγγύησης που κάθε κράτος μέλος εξουσιοδοτείται να μεταφέρει από μια ομάδα ποικιλιών προς μια άλλη ομάδα ποικιλιών
      
                  Κράτος μέλος
               
               
                  Ομάδα ποικιλιών από την οποία πραγματοποιείται η μεταφορά
               
               
                  Ομάδα ποικιλιών προς την οποία πραγματοποιείται η μεταφορά
               
            
                  ΓΕΡΜΑΝΙΑ
               
               
                  744,8 τόνοι dark air-cured (ομάδα III)
               
               
                  489,4 τόνοι flue cured (ομάδα I)
               
            
                  147,1 τόνοι light air cured (ομάδα II)
               
            
                  ΙΣΠΑΝΙΑ
               
               
                  2 458,5 τόνοι dark air-cured (ομάδα III)
               
               
                  1 187,4 τόνοι flue cured (ομάδα I)
               
            
                  974,1 τόνοι light air-cured (ομάδα II)
               
            
                  ΓΑΛΛΙΑ
               
               
                  2 593,5 τόνοι dark air-cured (ομάδα III)
               
               
                  1 364,7 τόνοι flue cured (ομάδα I)
               
            
                  763,7 τόνοι light air cured (ομάδα II)
               
            
                  ΕΛΛΑΔΑ
               
               
                  1 662 τόνοι light air cured (ομάδα II)
               
               
                  10 111 τόνοι flue cured (ομάδα I)
               
            
                  4 361 τόνοι sun cured (ομάδα V)
               
            
                  6 718 τόνοι Kabak Koulak (ομάδα VIII)
               
            
                  1 204 τόνοι Κατερίνης (ομάδα VII)
               
               
                  1 941 τόνοι Μπασμάς (ομάδα VI)
               
            
                  1 518 τόνοι Kabak Koulak (ομάδα VIII)
               
            
                  ITALIA
               
               
                  200,0 τόνοι sun cured (ομάδα V)
               
               
                  71,9 τόνοι flue cured (ομάδα I)
               
            
                  90,0 τόνοι light air cured (ομάδα II)
               
            
                  100,0 τόνοι fire cured (ομάδα IV)
               
               
                  87,9 τόνοι flue cured (ομάδα I)
               
            
                  ΠΟΡΤΟΓΑΛΙΑ
               
               
                  50,0 τόνοι light air-cured (ομάδα II)
               
               
                  39,9 τόνοι flue cured (ομάδα I)